ai4bharat/Pralekha huggingface dataset:
பாதுகாப்பு அமைச்சகம்
ஷாங்காய் கூட்டுறவு அமைப்பின் உறுப்பு நாடுகளுக்கிடையேயான கூட்டு ராணுவ பயிற்சி ரஷ்யாவில் உள்ள ஓரன்பர்க்கில் நிறைவுற்றது
தென் மேற்கு ரஷ்யாவின் ஓரன்பர்க் பிராந்தியத்தில் ரஷ்யாவால் நடத்தப்பட்ட ஷாங்காய் கூட்டுறவு அமைப்பின் உறுப்பு நாடுகளுக்கிடையேயான அமைதிக்கான கூட்டு ராணுவப் பயிற்சி 2021 செப்டம்பர் 24 அன்று நிறைவடைந்தது.
ஷாங்காய் ஒத்துழைப்பு அமைப்பின் அனைத்து உறுப்பு நாடுகளின் பாதுகாப்புப் படைகள் ஈடுபட்ட இந்த 12 நாட்கள் கூட்டுப் பயிற்சி, உறுப்பு நாடுகளுக்கு இடையே நெருங்கிய உறவை வளர்ப்பதற்கும், பன்னாட்டு ராணுவக் குழுக்களுக்கு தலைமையேற்றுள்ள ராணுவத் தலைவர்களின் திறன்களை மேம்படுத்துவதையும் நோக்கமாகக் கொண்டது.
2021 செப்டம்பர் 14-ல் தொடங்கிய இந்த கூட்டு பன்னாட்டு பயிற்சியில், பயங்கரவாதத்தை எதிர்ப்பதற்கான பயிற்சியில் அனைத்து ராணுவக் குழுக்களும் பங்கேற்றன. நிறைவு நிகழ்ச்சியில் அனைத்து குழுக்களும் கலந்துகொண்டு தங்களது செயல்திறன் மற்றும் சக்தியை வெளிப்படுத்தின.
உறுப்பு நாடுகளின் ராணுவ தலைவர்கள் இதை பார்வையிட்டனர். ரஷ்ய பயணம் மேற்கொண்டுள்ள இந்திய பாதுகாப்புப் படைகளின் தலைமை தளபதி ஜெனரல் பிபின் ராவத் 2021 செப்டம்பர் 23 அன்று நிறைவு நிகழ்ச்சியை பார்வையிட்டு, படைகளின் செயல்திறன், நெருங்கிய நட்பு ஆகியவை குறித்து பெரும் திருப்தி தெரிவித்தார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1757747
|
|
வ.
எண்
|
|
எம்ஓயு/ஒப்பந்தம்/
உடன்படிக்கையின்
பெயர்
|
|
பங்களாதேஷ் தரப்பில்
இதனைப் பரிமாறுபவர்
|
|
இந்தியத் தரப்பில் பரிமாறுகின்றவர்
|
|
01.
|
|
சட்டோகிராம், மோங்லா துறைமுகங்களின் பயன்பாடு குறித்த நிலையான செயல்பாட்டு விதிமுறைகள் 
|
|
மாண்புமிகு திரு சையத் மவ்ஸீம் அலி, இந்தியாவுக்கான பங்களாதேஷ் ஹை கமிஷனர்
|
|
திரு கோபால் கிருஷ்ணா, செயலாளர், கப்பல் போக்குவரத்து அமைச்சகம்
|
|
02.
|
|
இந்தியாவின் திரிபுராவில் உள்ள சாபுரூம் நகருக்கான குடிநீர் வழங்கும் திட்டத்திற்கு ஃபெனி நதியிலிருந்து இந்தியா வினாடிக்கு 1.82 கனஅடி தண்ணீர் பெறுவதற்கான எம்ஓயு.
|
|
திரு கபிர் பின் அன்வர், செயலாளர், நீர்வள அமைச்சகம்
|
|
திரு உபேந்திர பிரசாத் சிங், செயலாளர், நீர்வள அமைச்சகம்
|
|
03.
|
|
பங்களாதேஷிற்கு அளிக்கப்பட்டுள்ள இந்தியாவின் கடன் தொடர்பான அமலாக்க ஒப்பந்தம்.
|
|
முகமத் ஷாரியார் காதர் சிடிக்கி, இணைச் செயலாளர், நிதியமைச்சகத்தின் பொருளாதார உறவுகள் பிரிவு
|
|
திருமதி ரிவா கங்குலி தாஸ், பங்களாதேஷூக்கான இந்திய ஹை கமிஷனர்
|
|
04.
|
|
ஹைதராபாத் பல்கலைக் கழகம் - டாக்கா பல்கலைக் கழகம் இடையேயான எம்ஓயு.
|
|
பேராசிரியர் டாக்டர் முகமத் அக்தேருஸாமன், துணைவேந்தர், டாக்கா பல்கலைக் கழகம்
|
|
திருமதி ரிவா கங்குலி தாஸ், பங்களாதேஷூக்கான இந்திய ஹை கமிஷனர்
|
|
05.
|
|
கலாச்சார பரிவர்த்தனைத் திட்டம் – புதுப்பித்தல்
|
|
டாக்டர் அபு ஹீனா முஸ்தஃபா கமல், செயலாளர், கலாச்சார விவகாரங்கள் அமைச்சகம்
|
|
திருமதி ரிவா கங்குலி தாஸ், பங்களாதேஷூக்கான இந்திய ஹை கமிஷனர்
|
|
06.
|
|
இளைஞர் விவகாரங்களில் ஒத்துழைப்புக்கான எம்ஓயு.
|
|
முகமது அக்தர் ஹுசைன், செயலாளர், இளைஞர் மற்றும் விளையாட்டுகள் அமைச்சகம்
|
|
திருமதி ரிவா கங்குலி தாஸ், பங்களாதேஷூக்கான இந்திய ஹை கமிஷனர்
|
|
07.
|
|
கடலோரக் கண்காணிப்பு முறை அளித்தல் குறித்த எம்ஓயு
|
|
திரு முஸ்தஃபா கமல் உதின், மூத்த செயலாளர், உள்துறை அமைச்சகம்
|
|
திருமதி ரிவா கங்குலி தாஸ், பங்களாதேஷூக்கான இந்திய ஹை கமிஷனர்
உள்துறை அமைச்சகம்
ரஃபேல் போர் விமானங்கள் இந்திய மண்ணில் வந்திறங்கியிருப்பது, நமது “போர் வலிமையை மாற்றியமைக்கும்“ என்று மத்திய உள்துறை அமைச்சர் திரு.அமித்ஷா தெரிவித்துள்ளார்
ரஃபேல் ரகப் போர் விமானங்கள் இந்திய மண்ணில் வந்திறங்கியிருப்பது, நமது “போர் வலிமையை மாற்றியமைக்கும்“ என்று மத்திய உள்துறை அமைச்சர் திரு.அமித்ஷா, தெரிவித்துள்ளார்
இந்திய தேசியக் கொடி பறக்கவிடப்பட்ட ஐந்து ரஃபேல் போர் விமானங்கள் அம்பாலாவில் உள்ள இந்திய விமானப்படை தளத்தில் வந்திறங்கிய பின் திரு.அமித் ஷா வெளியிட்டுள்ள டுவிட்டர் பதிவில், “ரஃபேல் போர் விமானங்கள் வந்திறங்கிய தினம், பலமிக்க இந்திய விமானப் படைக்கு வரலாற்றுச் சிறப்புமிக்க தினம் என்பதோடு, இந்தியாவிற்கு பெருமிதம் அளிக்கக் கூடிய தருணம்“ என்று குறிப்பிட்டுள்ளார்.
ஒட்டுமொத்த நாட்டிற்கும் இது மிக முக்கியமான தருணம் என்று கூறியுள்ள மத்திய உள்துறை அமைச்சர் : “ அடுத்த தலைமுறையைச் சேர்ந்த இந்த விமானங்கள் இணைக்கப்பட்டிருபபது, இந்தியாவை வலிமைமிக்க மற்றும் பாதுகாப்பான நாடாக மாற்ற வேண்டுமென்ற பிரதமர் திரு.நரேந்திர மோடியின் உறுதிப்பாட்டிற்கு உண்மையான சாட்சியம். இந்திய ராணுவத்தின் திறனை அதிகரிக்க மோடி அரசு உறுதி பூண்டுள்ளது” என்றும் தெரிவித்துள்ளார்.
“இந்த விமானங்கள், வானில் ஏற்படக்கூடிய எத்தகைய சவாலையும் முறியடிக்கும் திறன்வாய்ந்த உலகின் சக்திமிக்க சாதனங்கள்” என்றும் மத்திய உள்துறை அமைச்சர் கூறியுள்ளார்.
பிரதமர் திரு.நரேந்திரமோடி, பாதுகாப்பு அமைச்சர் திரு.ராஜ்நாத் சிங், இந்திய விமானப்படை மற்றும் ஒட்டுமொத்த நாட்டிற்கும் பாராட்டு தெரிவித்துள்ள திரு.அமித் ஷா, இந்திய விமானப் படைக்கு இதுவரை இல்லாத வல்லமையை அளித்துள்ளதற்காக பிரதமருக்கு நன்றியும் தெரிவித்துள்ளார்.
“பறந்து செல்லும் வேகம் முதல், ஆயுதங்களைச் சுமந்துசெல்லும் திறன் வரை, ரஃபேல் முன்னணியில் உள்ளது! உலகத்தரம் வாய்ந்த இந்த போர் விமானங்கள், நமது போர்த் திறனில் பெரும் மாற்றத்தை ஏற்படுத்தும்” என்று திரு.அமித் ஷா குறிப்பிட்டுள்ளார். “ரஃபேல் விமானங்கள் அதன் வலிமைமிக்க மேன்மை காரணமாக, நமது வான் மண்டலத்தைப் பாதுகாப்பதில், நமது விமானப்படை வீரர்களுக்கு உதவிகரமாக இருக்கும் என்று நான் நம்புகிறேன்” எனவும் அவர் கூறியுள்ளார்.
நித்தி ஆயோக்
அட்டல் டிங்கரிங் சோதனைக் கூடங்கள்  வருடாந்தரச் சமூக தினத்தைக் கொண்டாடுகிறது.
புதிய கண்டுபிடிப்புகளுக்கு இடமளிப்பதை நோக்கமாகக் கொண்டு சிறார்கள் ஒவ்வொருவரும் எளிதில் பயன்படுத்தும் வகையில் இந்தியா முழுவதும் ஒவ்வொரு பள்ளியிலும் நித்தி ஆயோகின் அட்டல் புதிய கண்டுபிடிப்பு இயக்கத்தின் கீழ் அட்டல் டிங்கரிங் சோதனைக் கூடங்கள் அமைக்கப்பட்டுள்ளன. நான்காவது தொழில் புரட்சி யுகத்தில் முக்கியமான திறமைகளை உருவாக்குவதற்கும் மாற்றியளிப்பதற்கும் உதவியாக நவீனத் தொழில் நுட்பங்களைக் கொண்டுள்ள ஏடிஎல்எஸ் சிறார்களிடம் அறிவியல் ஆர்வத்தையும் தொழில்முனையும் உணர்வையும் மேம்படுத்தும் அமைப்புகளாகத் தற்போது உள்ளன.
ஏடிஎல் சமூக தினம் என்பது இந்தச் சோதனைக் கூடங்களுக்குப் பக்கத்தில் உள்ள மக்களை வரவழைத்து வியப்பளிக்கும் புதிய அறிவியல் உலகம் மற்றும் எதிர்க்காலத் தொழில்நுட்பங்கள் குறித்தும் அவர்களிடம் விழிப்புணர்வைப் பரவச்செய்யும் முயற்சியாகும். ஏப்ரல் 14 அன்று கொண்டாடப்பட்ட அம்பேத்கர் பிறந்தநாள் விழாவை மையமாகக் கொண்டு ஏப்ரல் 13-16 தேதிகளில் இந்தியா முழுவதும் வருடாந்தரச் சமூக தினம் கொண்டாடப்படுகிறது. அட்டல் புதிய கண்டுபிடிப்பு இயக்கம் அட்டல் டிங்கரிங் சோதனைக் கூடங்களை நிறுவ 2017-இல் 2,400 க்கும் அதிகமான பள்ளிகளைத் தெரிவு செய்திருந்தது.
அட்டல் டிங்கரிங் சோதனைக் கூடங்களுக்குச் சமூக தினம் கொண்டாடப்பட்டபோது 30,000 வரையிலான புதிய மாணவர்கள் அடையாளம் காணப்பட்டதோடு, அதன் படைப்பாக்கம் மற்றும் புதிய கண்டுபிடிப்புச் சூழலை உருவாக்கும் தன்மை குறித்தும் எடுத்துரைக்கப்பட்டது.
இந்தியாவின் ஒவ்வொரு மாவட்டத்திலும் மேலும் கூடுதலாக இதுபோன்ற இளைய மாணவக் கண்டுபிடிப்பாளர்களை ஏடிஎல்எஸ் உருவாக்கும் ஏடிஎல் சமூக தினம் போன்ற முன்முயற்சிகள் தாக்கத்தை விரிவாக்குவது மட்டுமன்றி சமூக அளவில் மாற்றத்திற்கான முயற்சிக்கு வளங்களாகவும் விளங்கும்.
(Visitor Counter : 123
எரிசக்தி அமைச்சகம்
தொழில் புரிதலை எளிதாக்கும் நடவடிக்கைகள் மற்றும் வெளிப்படைத் தன்மை ஆகியவற்றால் மின்துறையில் முதலீடுகள் அதிகரிக்கின்றன: மத்திய மின்துறை அமைச்சர் திரு. ஆர்.கே.சிங்
தொழில் புரிதலை எளிதாக்கும் நடவடிக்கைகள் மற்றும் வெளிப்படைத் தன்மை ஆகியவற்றால் மின்துறையில் முதலீடுகள் அதிகரித்து வருகின்றன என்று மத்திய மின்துறை அமைச்சர் திரு ஆர்.கே.சிங் கூறியுள்ளார்.
மத்திய மின்சார ஒழுங்குமுறை ஆணையத்தின் தலைவராக திரு ஜிஷ்ணு பரூவா இன்று பொறுப்பேற்றார். புதுதில்லியில் நடைபெற்ற நிகழ்ச்சியில் அவருக்கு மத்திய மின்துறை அமைச்சர் திரு ஆர்.கே.சிங் பதவிப் பிரமாணம் செய்து வைத்தார். நிகழ்ச்சியில் பேசிய திரு ஆர்.கே.சிங் அசாம் மாநில மின் விநியோக நிறுவனத்தின் தலைவராகவும், அசாம் தலைமைச் செயலாளராகவும் திரு ஜிஷ்ணு பரூவா சிறப்பாகப் பணியாற்றியுள்ளதாகக் கூறினார்.
தற்போது நாட்டின் மின் உற்பத்தி போதுமான அளவு உள்ளதாக அவர் தெரிவித்தார். எனினும், பொருளாதாரம் வளரும்போது மின் தேவை அதிகரிக்கும் என்றும் அவர் குறிப்பிட்டார். இதைப் பூர்த்தி செய்யத் தயாராக இருக்க வேண்டும் என்று கூறிய அவர், இதற்காக அரசு பல்வேறு நடவடிக்கைகளை எடுத்து வருவதாகத் தெரிவித்தார். அரசின் நடவடிக்கைகள் காரணமாக மின்துறையில் முதலீடுகள் தொடர்ந்து அதிகரிப்பதாகவும் திரு ஆர்.கே.சிங் கூறினார். இந்நிகழ்ச்சியில் மத்திய மின்துறை செயலாளர் திரு அலோக் குமார் உள்ளிட்டோர் கலந்து கொண்டனர்.
பிரதமர் அலுவலகம்
நேதாஜி சுபாஷ் சந்திரபோசின் சிற்பத்தைப் பிரதமர் பெற்றுக்கொண்டார்
நேதாஜி சுபாஷ் சந்திரபோசின் சிற்பத்தை சிற்பக் கலைஞர் அருண் யோகிராஜிடமிருந்து பிரதமர் திரு நரேந்திர மோடி இன்று பெற்றுக்கொண்டார்.
பிரதமர் ட்விட்டரில் கூறியிருப்பதாவது;
“@yogiraj_arun -ஐ இன்று சந்தித்ததில் மகிழ்ச்சி அடைகிறேன். நேதாஜி சுபாஷ் சந்திரபோசின் சிறப்புமிக்க இந்த சிற்பத்தை எனக்கு அளித்தமைக்காக நன்றி நவில்கிறேன்”
நுகர்வோர் நலன், உணவு மற்றும் பொது விநியோகம் அமைச்சகம்
இந்திய தரநிர்ணய அமைப்பின் செயல்பாடுகளை அமைச்சர் திரு. பியுஷ் கோயல் ஆய்வு செய்தார், ‘ஒரே தேசம், ஒரே தர அளவு’ இயக்கத்திற்கு ஆதரவு
ஒரே தேசம், ஒரே தர அளவு’ இயக்கத்தை தொடங்குவதற்கான நேரம் வந்து விட்டது. சர்வதேச தரங்களை நிர்ணயிப்பதில் உலகத்திற்கு இந்தியா வழிகாட்ட வேண்டும் என்று மத்திய ரயில்வே மற்றும் வர்த்தகம் & தொழில்கள் மற்றும் நுகர்வோர் விவகாரங்கள், உணவு & பொது விநியோக அமைச்சர் திரு. பியுஷ் கோயல் கூறினார்.
இந்திய தரநிர்ணய அமைப்பின் செயல்பாடுகளை ஆய்வு செய்த அவர், உற்பத்தி மற்றும் சேவைகள் தொழில்களின் அனைத்து பிரிவுகளும் தேசிய இயக்கத்தில் இணைக்கப்பட்டு, அனைத்து வகையான அரசு கொள்முதல் மற்றும் ஒப்பந்தங்களில் தேசிய அளவில் ஒரே மாதிரியான தன்மை உடனடியாக கொண்டுவரப்பட வேண்டும் என்றார்.
ஒரு நாட்டின் வலிமையும், குணமும் அதன் பொருட்கள் மற்றும் சேவைகளின் தரத்தில் தான் பெரும்பாலும் அளவிடப்படுகிறது. சிறந்ததை மட்டுமே இந்தியா வழங்குவதற்கான நேரமிது என்று அமைச்சர் கூறினார்.
இத்துறையில் ஒத்துழைப்பை வலுப்படுத்துவதற்காக சர்வதேச கூட்டுகளை ஏற்படுத்த இந்திய தரநிர்ணய அமைப்பு முயல வேண்டும் என்றும் திரு. கோயல் கூறினார்.
மேலும் பேசிய அவர், இந்தியாவில் செய்யப்படும் ஆய்வக பரிசோதனைகள் சர்வதேச தரமுடையவையாக இருக்க வேண்டும் என்றார். “நவீன உபகரணங்கள் மற்றும் சமீபத்திய தொழில்நுட்பங்கள் பயன்படுத்தப்பட வேண்டும்,” என்று கூறிய அவர், இந்திய தரநிர்ணய அமைப்பு மற்றும் அரசு ஆய்வகங்களுக்கிடையேயான இடைவெளி குறைக்கப்பட வேண்டும் என்றார்.
பல்வேறு அமைப்புகளும், பொதுத்துறை நிறுவனங்களும் பல்வேறு வகையான தரநிலைகளை பின்பற்றுவதாகவும், அனைத்தையும் ஒரே தர அளவாக மாற்றுவதற்கான முயற்சிகள் எடுக்கப்பட வேண்டும் என்றும் அமைச்சர் வலியுறுத்தினார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1699604
(Visitor Counter : 157
பிரதமர் அலுவலகம்
பிரபல மராத்தி லாவணி பாடகி சுலோச்சனா தய் சவானின் மறைவுக்கு பிரதமர் இரங்கல்
புகழ்பெற்ற மராத்தி லாவணி பாடகி சுலோச்சனா தய் சவானின் மறைவுக்கு பிரதமர் திரு நரேந்திர மோடி ஆழ்ந்த இரங்கல் தெரிவித்துள்ளார்.
இது தொடர்பாக பிரதமர் வெளியிட்டுள்ள ட்விட்டர் பதிவில் கூறியிருப்பதாவது;
"மகாராஷ்டிராவின் கலாச்சாரத்தை, குறிப்பாக லாவணியை ஊக்குவிப்பதில் சுலோச்சனா தய் சவான் ஆற்றிய மகத்தான பங்களிப்பிற்காக, வரும் தலைமுறையினர் அவரை நினைவு கூர்வர். அவர் இசை மற்றும் நாடகத்தின் மீது மிகுந்த ஆர்வம் கொண்டு இருந்தார். அவரது மறைவு வேதனை அளிக்கிறது. அவரது குடும்பத்தினருக்கும் ரசிகர்களுக்கும் இரங்கல்கள். ஓம் சாந்தி."
இவ்வாறு பிரதமர் தமது இரங்கல் செய்தியில் கூறியுள்ளார்.
அறிவியல் மற்றும் தொழில்நுட்பத்துறை
அறிவார்ந்த வெளியீடுகள் குறித்த செய்முறைப் பயிற்சியின் தேசிய பயிலரங்கம்
புதுதில்லியில் உள்ள அறிவியல் மற்றும் தொழிலக ஆராய்ச்சிக் குழுமத்தின் அறிவியல் தகவல்தொடர்பு மற்றும் கொள்கை ஆய்வு மையத்தின் ஆராய்ச்சி சஞ்சிகைகள் பிரிவு, மே 12-18 வரை “அறிவார்ந்த வெளியீடுகள் குறித்த செய்முறைப் பயிற்சி” என்ற ஒருவார கால தேசிய பயிலரங்கை நடத்தி வருகின்றது. அறிவியலை துரிதப்படுத்து என்னும் திட்டத்தின் கீழ் இந்திய அரசின் அறிவியல் மற்றும் தொழில்நுட்பத் துறையின் அறிவியல் மற்றும் பொறியியல் ஆராய்ச்சி வாரியத்தின் நிதி உதவியுடன் இந்தப் பயிலரங்கு நடைபெறுகிறது.
பாதுகாப்பு அறிவியல் தகவல் மற்றும் ஆவண மையத்தின் இயக்குநர் டாக்டர் கே.எஸ். ராவ் இந்தப் பயிலரங்கை மே 12-ஆம் தேதி தொடங்கி வைத்தார்.
துவக்க நிகழ்ச்சிக்குப் பிறகு ஆராய்ச்சி சஞ்சிகைகள்  பிரிவின் தலைவர் மற்றும் முதன்மை விஞ்ஞானி திரு ஆர். எஸ். ஜெயசோமு இரண்டு தொடர்ச்சியான விரிவுரைகளுடன், ஆராய்ச்சி தகவல்தொடர்பு சம்பந்தமான அமர்வை நடத்தினார். அதைத்தொடர்ந்து ஆராய்ச்சி கையெழுத்துப் பிரதிகளை முதற்கட்டமாக திருத்துவது மற்றும் பல்கலைக்கழக மானியக் குழு-கேர் சாளரத்தைப் பயன்படுத்தி சஞ்சிகைகளின் உண்மைத்தன்மையைக் கண்டறிவது பற்றிய செய்முறைப் பயிற்சியை அவர் அளித்தார்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணலாம்: https://www.pib.gov.in/PressReleasePage.aspx?PRID=1825297
பெருநிறுவனங்கள் விவகாரங்கள் அமைச்சகம்
கம்பெனிச் சட்டம் 2013-ன் தண்டனை அம்சங்களை ஆய்வு செய்த குழு, இறுதி அறிக்கையை திரு. அருண் ஜேட்லியிடம் அளித்தது
கம்பெனிச் சட்டம் 2013-ன்கீழ், குற்றங்களைக் கையாள்வதற்கு தற்போதுள்ள கட்டமைப்பு மற்றும் அது தொடர்பான விஷயங்களை ஆய்வு செய்வதற்கும், சிறந்த கார்ப்பரேட் விதிமுறைகளை உருவாக்குவதற்கு பரிந்துரை செய்யவும், மத்திய அரசால் ஜூலை 2018-ல் அமைக்கப்பட்ட குழு, தனது அறிக்கையை இன்று  புதுதில்லியில் சமர்ப்பித்தது.
மத்திய நிதி மற்றும் கார்ப்பரேட் விவகாரங்கள் துறை அமைச்சர் திரு. அருண் ஜேட்லியிடம், இந்தக் குழுவிற்குத் தலைவராக இருந்த கார்ப்பரேட் விவகாரங்கள் அமைச்சகச் செயலாளர் திரு. இஞ்செட்டி
ஸ்ரீநிவாஸ் அளித்தார்.
குற்றங்களின் தன்மை அடிப்படையில், எட்டு வகையாகப் பிரிக்கப்பட்டிருந்த அனைத்து தண்டனை அம்சங்கள் பற்றியும் இந்தக் குழு விரிவாக ஆய்வை மேற்கொண்டது. ஆறு வகைகளை உள்ளடக்கிய கடுமையானக் குற்றங்களுக்கு தற்போதுள்ள சட்டத்தின் கடுமைத் தன்மை நீடிக்க வேண்டும் என்றும், மற்ற இரண்டு வகைகளின்கீழ், தொழில்நுட்ப ரீதியாக அல்லது நடைமுறையில் சுணக்கம் ஏற்பட்டால், அவற்றை நிறுவனத்திற்குள்ளேயே நீதி பெறும் முறைக்கு மாற்றவும் இந்தக் குழு பரிந்துரை செய்துள்ளது. இத்தகைய செயல் இரண்டு நோக்கங்களை நிறைவேற்றும். ஒன்று-வர்த்தகம் செய்வதை எளிதாக்கும், மற்றொன்று-சிறந்த கார்ப்பரேட்டுடன் சிறந்த இணக்கத்தை ஏற்படுத்தும். சிறப்பு நீதிமன்றங்களில் தாக்கல் செய்யப்படும் வழக்குகளின் எண்ணிக்கையும் குறையும். இதற்குப் பதிலாக, கடுமையான குற்றங்களை விரைவாக பைசல் செய்ய முடியும் என்றும், கடுமையான குற்றவாளிகளை கைது செய்ய முடியும் என்றும் அதில் கூறப்பட்டுள்ளது. கார்ப்பரேட் மோசடிகளை கையாளும் 447-வது பிரிவின்கீழ் வரும் ஒட்டுமொத்த பொறுப்புகளை, மோசடி கண்டறியப்படும் நிறுவனங்களுக்கு பொருத்துவது தொடரும்.
நடுவர் மன்றத்தின் முன்னால் உள்ள சிக்கலான வழக்குகளை குறிப்பிடத்தக்க அளவு குறைப்பதன் மூலம், தேசிய கம்பெனிச் சட்ட தீர்ப்பாயத்தை நீக்குவதற்கு இந்த அறிக்கை பரிந்துரை செய்துள்ளது. மேலும், தொழில் தொடங்குவதற்கான அறிவிப்பு, பதிவு அலுவலக பராமரிப்பு, முதலீட்டாளர்கள் நலன் பாதுகாப்பு, குற்றச்சாட்டுகள் பதிவு மற்றும் நிர்வகித்தல், குறிப்பிட்ட அளவு பயனடையும் உரிமையாளர் அறிவிப்பு, சுயேச்சையான இயக்குநர்களின் சுதந்திரம் போன்ற கார்ப்பரேட் நிர்வாகம் தொடர்பான சில அத்தியாவசிய அம்சங்கள் பற்றியும் இந்த அறிக்கை குறிப்பிடுகிறது.
வழக்கமான குற்றங்களுக்கு தீர்வு காண்பதிலிருந்து சிறப்பு நீதிமன்றங்களை விடுவிக்க கார்ப்பரேட் குற்றங்களை மறுஆய்வு செய்வது, தேசியக் கம்பெனிச் சட்ட தீர்ப்பாயத்தை நீக்குவது, கார்ப்பரேட் இணக்கம் மற்றும் கார்ப்பரேட் நிர்வாகம் தொடர்பானவை இந்தக் குழுவின் முக்கிய பரிந்துரைகள் ஆகும்.
மேலும் விவரங்களுக்கு www.pib.nic.in என்ற வலைதளத்தைப் பார்க்கவும்.
--------
(Visitor Counter : 185
விவசாயத்துறை அமைச்சகம்
நிலத்தின் அளவு எத்தகையதாக இருந்தபோதும் விவசாய குடும்பங்கள் அனைத்தையும் தகுதி உள்ளதாக்க பிஎம்-கிசான் திட்டம் விரிவுபடுத்தப்பட்டுள்ளது.
முதலாவது அமைச்சரவைக் கூட்டத்தில் வரலாற்றுச் சிறப்புமிக்க முடிவு – பிஎம்-கிசான் திட்டம் அனைத்து விவசாயிகளுக்கும் நீடிப்பு.
பிரதமர் மோடி விவசாயிகளுக்கு அளித்த பெரிய வாக்குறுதியை நிறைவேற்றியிருக்கிறார்.
இந்தத் திட்டத்தின்மூலம் தற்போது 14.5 கோடி விவசாயிகள் பயன்பெறவுள்ளனர்.
பிரதமர் திரு நரேந்திர மோடி தலைமையில் நடைபெற்ற அமைச்சரவைக் கூட்டம் அனைவரும் எதிர்பார்த்த பிஎம்-கிசான் நிதித் திட்ட விரிவாக்கத்திற்கு ஒப்புதல் அளித்துள்ளது. இந்த முடிவின் படி, நிலம் வைத்துள்ள தகுதியான விவசாயக் குடும்பங்கள் இந்த திட்டத்தின்கீழ் பயனடையலாம்.
திருத்தியமைக்கப்பட்ட திட்டத்தின் மூலம் மேலும் இரண்டு கோடி விவசாயிகள் பயனடைவார்கள் என்று எதிர்பார்க்கப்படுகிறது. பயனாளிகளின் எண்ணிக்கை 14.5 கோடியாக அதிகரிக்கும். மத்திய அரசுக்கு 2019-20 நிதியாண்டில் ரூ.87,217.50 கோடி செலவாகும் என மதிப்பிடப்பட்டுள்ளது.
பாதுகாப்பு அமைச்சகம்
தேசிய ராணுவக் கல்லூரியில் குடியரசுத் தலைவர் சிறப்பு இருக்கை : குடியரசுத் தலைவர் திரு ராம் நாத் கோவிந்த் ஒப்புதல்
தேசிய ராணுவக் கல்லூரி நிறுவப்பட்டு அறுபது ஆண்டுகள் நிறைவடைந்துள்ளதை ஒட்டி பல்வேறு நிகழ்ச்சிகளும், "தேசிய பாதுகாப்பு மற்றும் யுக்தி சார்ந்த ஆய்வுகள்" என்னும் 47-வார சிறப்புப் படிப்பும் நடத்தப்பட்டு வருகின்றன.
இக்கல்லூரியின் வைர விழாவை முன்னிட்டு, தேசப் பாதுகாப்புக்கான குடியரசுத் தலைவர் சிறப்பு இருக்கையை நிறுவுவதற்கு குடியரசுத் தலைவர் திரு ராம் நாத் கோவிந்த் ஒப்புதல் அளித்துள்ளார்.
குடியரசுத் தலைவர் மாளிகையில் இன்று நடைபெற்ற நிகழ்ச்சி ஒன்றில், பாதுகாப்புச் செயலாளர் திரு அஜய் குமார், தளபதி ஏர் மார்ஷல் டி சவுத்ரி ஆகியோர் முன்னிலையில் இந்த இருக்கையை நிறுவுவதற்கு குடியரசுத் தலைவர் ஒப்புதல் அளித்தார்.
தேசப் பாதுகாப்புக்கான குடியரசுத் தலைவரின் சிறப்பு இருக்கை கல்லூரியின் அறிவுசார் முதலீட்டை மேம்படுத்துவதோடு, அதன் நம்பகத்தன்மையையும், புகழையும் நிலை நிறுத்துவதில் பெரும்பாங்காற்றும்.
புதுதில்லி தீஸ் ஜனவரி மார்க்கில் உள்ள தேசிய ராணுவக் கல்லூரியில் அமையவிருக்கும் தேசப் பாதுகாப்புக்கான குடியரசுத் தலைவரின் சிறப்பு இருக்கைக்கு கல்வி, நிர்வாகம், போக்குவரத்து தொடர்பான அனைத்து ஆதரவும் வழங்கப்படும்.
மேலும் விவரங்களுக்கு, இந்த ஆங்கில செய்திக் குறிப்பை படிக்கவும்:https://pib.gov.in/PressReleasePage.aspx?PRID=1671967
-----
(Visitor Counter : 134
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
நாடு தழுவிய தடுப்பூசி இயக்கத்தின் கீழ் இதுவரை மொத்தம் 220.13 கோடி தடுப்பூசி டோஸ்கள் வழங்கப்பட்டுள்ளன. இதில் 95.14 கோடி இரண்டாம் தவணை தடுப்பூசி டோஸ்களும், 22.42 கோடி முன்னெச்சரிக்கை டோஸ்களும் அடங்கும்.
கடந்த 24 மணி நேரத்தில் 56,997 டோஸ் தடுப்பூசிகள் அளிக்கப்பட்டுள்ளன.
இந்தியாவில் தற்போது 2,509 பேர் கொவிட் தொற்றால் பாதிக்கப்பட்டுள்ளனர். இது 0.01 சதவீதமாகும்.
தொற்றிலிருந்து மீண்டவர்களின் விகிதம் 98.8 சதவீதம்.
கடந்த 24 மணி நேரத்தில் 204 பேர் பாதிப்பிலிருந்து மீண்டுள்ளனர். இதுவரை குணமடைந்தவர்களின் எண்ணிக்கை மொத்தம் 4,41,46,330 பேர்.
கடந்த 24 மணி நேரத்தில் 214 பேருக்கு புதிதாக தொற்று பாதிப்பு உறுதி செய்யப்பட்டுள்ளது.
தினசரி பாதிப்பு விகிதம் 0.11% வாராந்திர பாதிப்பு விகிதம் 0.12%
இதுவரை மொத்தம் 91.19 கோடி சோதனைகள் நடத்தப்பட்டுள்ளன. கடந்த 24 மணி நேரத்தில் 1,88,768 சோதனைகள் நடத்தப்பட்டுள்ளன.
பொருளாதார விவகாரங்களுக்கான மத்திய அமைச்சரவைக் குழு
சுவென் மருந்து உற்பத்தி நிறுவனத்தில் ரூ.9589 கோடி வரை அன்னிய முதலீட்டுக்கு மத்திய அமைச்சரவை ஒப்புதல்
பிரதமர் திரு. நரேந்திர மோடி தலைமையில் இன்று நடைபெற்ற பொருளாதார விவகாரங்களுக்கான அமைச்சரவைக் குழு, சைப்ரஸில் உள்ள மெஸர்ஸ் பெர்ஹ்யாண்டா நிறுவனத்தின் சுவென் மருந்து உற்பத்தி நிறுவனத்தில் ரூ.9589 கோடி வரை அன்னிய முதலீட்டுக்கான முன்மொழிவுக்கு ஒப்புதல் அளித்தது. தேசிய பங்குச் சந்தை நிறுவனம் மற்றும் மும்பை பங்குச் சந்தை நிறுவனம் ஆகியவற்றில் பட்டியலிடப்பட்ட பொது வரையறுக்கப்பட்ட இந்திய மருந்து நிறுவனமான மெஸர்ஸ் சுவென் மருந்து லிமிடெட்டின் 76.1% பங்குகளை சைப்ரஸில் உள்ள மெஸர்ஸ் பெர்ஹியாண்டா நிறுவனம், தற்போதுள்ள பங்குதாரர்கள் மற்றும் பொது பங்குதாரர்களிடமிருந்து கட்டாய திறந்தவெளி வாய்ப்பு மூலம் பரிமாற்றம் செய்வதன் மூலம் கையகப்படுத்த ஒப்புதல் அளிக்கப்பட்டுள்ளது. சுவென் மருந்து உற்பத்தி நிறுவனத்தில் மொத்த அன்னிய முதலீடு 90.1% வரை அதிகரிக்கலாம்.
இந்த திட்டத்தை செபி, ரிசர்வ் வங்கி, சிசிஐ மற்றும் பிற தொடர்புடைய நிறுவனங்கள் மதிப்பீடு செய்துள்ளன. இந்த முன்மொழிவை சம்பந்தப்பட்ட துறைகள், ரிசர்வ் வங்கி மற்றும் செபி ஆகியவை பரிசீலித்த பின்னர் ஒப்புதல் வழங்கப்பட்டுள்ளது, மேலும் இது தொடர்பாக பொருந்தக்கூடிய அனைத்து விதிகள் மற்றும் ஒழுங்குமுறைகளையும் பூர்த்தி செய்வதற்கு உட்பட்டது.
மேலும் விவரங்களுக்கு இந்த ஆங்கில செய்திக்குறிப்பைக் காணவும் https://pib.gov.in/PressReleasePage.aspx?PRID=1956906
மத்திய அமைச்சரவை
புது தில்லியில் உலகளாவிய அஞ்சல் ஒன்றியத்தின் பிராந்திய அலுவலகத்தை நிறுவுவதற்கு அமைச்சரவை ஒப்புதல்
பிரதமர் திரு நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில், யுனிவர்சல் போஸ்டல் யூனியன்  எனப்படும் உலகளாவிய பிராந்திய அலுவலகத்தை புது தில்லியில் நிறுவ ஒப்புதல் அளிக்கப்பட்டுள்ளது. யுபியு- உடன் ஒப்பந்தம் செய்து கொள்வதன் மூலம், பிராந்தியத்தில் மேம்பாட்டு ஒத்துழைப்பு மற்றும் தொழில்நுட்ப உதவி நடவடிக்கைகளில் இந்தியா ஈடுபடும்.
தெற்கு-தெற்கு மற்றும் முக்கோண ஒத்துழைப்புக்கு முக்கியத்துவம் அளித்து, அஞ்சல் துறையில் பலதரப்பு நிறுவனங்களில் இந்தியா பங்களிக்க இந்த ஒப்புதல் உதவும். யுபியு –வின் பிராந்திய அலுவலகத்திற்கு ஒரு கள திட்ட நிபுணர், பணியாளர்கள் மற்றும் அலுவலகத்தை இந்தியா வழங்கும். திறன் மேம்பாடு மற்றும் பயிற்சிகள், அஞ்சல் சேவைகளின் செயல்திறன் மற்றும் தரத்தை மேம்படுத்துதல், தபால் தொழில்நுட்பத்தை மேம்படுத்துதல், மின் வணிகம் மற்றும் வர்த்தக மேம்பாடு போன்ற திட்டங்கள் யுபியு- உடன் இணைந்து இந்த அலுவலகத்தால் தயாரிக்கப்பட்டு செயல்படுத்தப்படும்.
இம்முயற்சி மற்ற நாடுகளுடனான இந்தியாவின் ராஜ்யரீதியிலான உறவுகளை விரிவுபடுத்தஉதவும். குறிப்பாக ஆசிய-பசிபிக் பிராந்தியம் மற்றும் உலகளாவிய அஞ்சல் மன்றங்களில் இந்தியாவின் இருப்பை இது மேம்படுத்தும்.
(
சுரங்கங்கள் அமைச்சகம்
கனிம ஆராய்ச்சியில் தனியார் துறையை ஈர்ப்பதற்கான முயற்சிகள்
நமது நாட்டிற்கு முக்கியமான கனிமங்களின் பட்டியலை அடையாளம் காண 01.11.2022 தேதியிட்ட அரசாணை எண் 11/1/2022-ஐசி மூலம் சுரங்க அமைச்சகத்தின் இணைச் செயலாளர் தலைமையில் ஏழு பேர் கொண்ட குழுவை சுரங்க அமைச்சகம் அமைத்துள்ளது.
இக்குழு இந்தியாவிற்கு இன்றியமையாத 30 கனிமங்களின் பரிந்துரை அறிக்கையை சமர்ப்பித்துள்ளது. உள்ளீடுகளின் அடிப்படையில் இந்தியாவின் 30 முக்கியமான கனிமங்களின் பட்டியலை அரசு வெளியிட்டுள்ளது. இந்தக் கனிமங்கள் ஆண்டிமனி, பெரிலியம், பிஸ்மத், கோபால்ட், தாமிரம், காலியம், ஜெர்மானியம், கிராஃபைட், ஹஃப்னியம், இண்டியம், லித்தியம், மாலிப்டினம், நியோபியம், நிக்கல், பிஜிஇ, பாஸ்பரஸ், பொட்டாஷ், ஆர்இஇ, ரேனியம், சிலிக்கான். இசுட்ரோன்சியம், டான்டலம், தெலூரியம், தகரம், டைட்டானியம், டங்ஸ்டன், வனேடியம், சிர்க்கோனியம், செலினியம் மற்றும் காட்மியம்.
கனிம ஆராய்ச்சியில் தனியார் துறையின் பங்களிப்பை ஊக்குவிக்க மத்திய அரசு பல்வேறு நடவடிக்கைகளை எடுத்து வருகிறது. எம்.எம்.டி.ஆர் சட்டத்தின் பிரிவு 4  இன் இரண்டாவது விதியின் கீழ் அறிவிக்கப்பட்ட அங்கீகாரம் பெற்ற தனியார் ஆய்வு நிறுவனங்கள் பிராஸ்பெக்டிங் லைசென்ஸ் இல்லாமல் ஆய்வுகளை மேற்கொள்ள அனுமதிக்கப்படுகின்றன. இந்த நிறுவனங்கள் தேசிய கனிம ஆய்வு அறக்கட்டளையின்  கீழ் நிதியைப் பெற தகுதி பெற்றுள்ளன.
எம்.எம்.டி.ஆர் சட்டத்தின் பிரிவு 4  இன் கீழ் இதுவரை மொத்தம் 14 தனியார் முகமைகளை மத்திய அரசு அறிவித்துள்ளது. இந்த நிறுவனங்கள் என்.எம்.இ.டி நிதியிலிருந்து 11 எண்ணிக்கையிலான ஆய்வுத் திட்டங்களை மேற்கொள்ளும் பணியில் ஈடுபட்டுள்ளன. மேலும், கலப்பு உரிமத்தை ஏலம் விடுவதற்கான ஒரு பகுதியை அறிவிக்க மாநில அரசுக்கு எந்த நபரும் முன்மொழிவு சமர்ப்பிக்கலாம். மேலும், கனிம ஆராய்ச்சியில் தனியார் பங்களிப்பை ஊக்குவிப்பதற்காக, சில ஆழமான மற்றும் முக்கியமான கனிமப் பொருட்களுக்கு கலப்பு உரிமங்கள்  வைத்திருப்பவர்களுக்கு என்.எம்.இ.டி.யிலிருந்து ஆய்வுச் செலவுகளை ஓரளவு திருப்பிச் செலுத்துதல் போன்ற சலுகைகள் அறிமுகப்படுத்தப்பட்டுள்ளன.
இத்தகவலை மத்திய நிலக்கரி, சுரங்கம் மற்றும் நாடாளுமன்ற விவகாரத்துறை அமைச்சர் திரு பிரகலாத் ஜோஷி மக்களவையில் எழுத்துப்பூர்வமாக அளித்த பதிலில் தெரிவித்துள்ளார்.
இளைஞர் நலன் மற்றும் விளையாட்டு அமைச்சகம்
இறகுப் பந்து விளையாட்டு வீரர் திரு என் சிக்கி ரெட்டி, பிசியோதெரபிஸ்ட் திரு சி கிரண் ஆகியோருக்கு கொவிட் தொற்று
ஐதராபாத்தில் உள்ள புல்லேலா கோபிசந்த் பாட்மிண்டன் அகாடமிக்கு வந்த இறகுப் பந்து விளையாட்டு வீரர் திரு என் சிக்கி ரெட்டி, பிஸியோதெரப்பிஸ்ட் திரு சி கிரண் ஆகியோருக்கு செய்யப்பட்ட பரிசோதனையில் கொவிட் தொற்று இருப்பது உறுதி செய்யப்பட்டது. அவர்களுக்கு தொற்றுக்கான அறிகுறிகள் ஏதும் இல்லை. இதன் காரணமாக, சுத்திகரிப்புப் பணிக்காக இந்த அகாடமி மூடப்பட்டுள்ளது. இவர்களுடன் தொடர்புடைய அனைவரும் கண்டறியப்பட்டு, அவர்களுக்கு ஆர்டி பிசிஆர் பரிசோதனைகள் செய்யப்பட்டன.
-------
(Visitor Counter : 117
எரிசக்தி அமைச்சகம்
மின்துறை அமைச்சகத்தின் கீழ் செயல்படும் NHPC, ஆண்டு வட்டி 6.80 சதவீதம் கொண்ட கடன் பத்திரங்கள் மூலம் 750 கோடி ரூபாய் திரட்டியுள்ளது
மத்திய மின்துறை அமைச்சகத்தின் கீழ் உள்ள  நிறுவனமான தேசிய நீர்மின்சக்தி நிறுவனம்  ஆண்டு வட்டி 6.80 சதவீதம் கொண்ட பத்தாண்டு காலத் தனியார் கடன் பத்திரங்கள் மூலம் 750 கோடி ரூபாய் திரட்டியுள்ளது. இந்தக் கடனுக்கான கட்டமைப்பின் அடிப்படை அளவு ரூ.500 கோடி. கூடுதல் ஒதுக்கீடு விருப்பத்தேர்வு வசதி ரூ.250 கோடி என்று நிறுவனம் தெரிவித்துள்ளது.
திரட்டப்பட வேண்டிய தொகைக்கும் 3.87 மடங்கு அதிகமாக - அதாவது 2899 கோடி ரூபாய் திரட்டப்பட்டது. கோவிட்-19 தாக்குதல் இருக்கும் சூழலிலும் இந்தக் கடன் பத்திரங்களுக்கு சந்தையில் மிகுந்த வரவேற்பு இருந்தது. நடப்பு நிதியாண்டில் மிகக்குறைந்த கூப்பன் விகிதம் 6.80 சதவீதம் AAA ரேட்டிங் மதிப்பீடு உள்ள 7.10 சதவிகிதம் கொண்ட பத்தாண்டு காலக் கடன் பத்திரங்களைக் காட்டிலும், இது, 30 பிபிஎஸ்  குறைவு - அதாவது 0.30 சதவீதம் குறைவு. தேசிய நீர்மின்சக்தி நிறுவனம் உயர்ந்தபட்சக் கடன் நற்சான்றிதழ்களைக் கொண்டுள்ளது. முன்னணி மதிப்பீட்டு முகமைகள், தேசிய நீர்மின்சக்தி நிறுவனத்துக்கு ‘AAA’ மதிப்பீடு அளித்துள்ளன.
(Visitor Counter : 152